Na osnovu člana 23. tačka f) Zakona o obilježavanju malog oružja, lakog naoružanja i pripadajuće municije („Službeni glasnik BiH“, broj 83/16) i člana 61. stav (2) Zakona o upravi („Službeni glasnik BiH“, br. 32/02 i 102/09), ministar vanjske trgovine i ekonomskih odnosa Bosne i Hercegovine donosi

**UPUTSTVO**

**O UVJETIMA ZA DOBIJANJE OVLAŠTENJA ZA**

**OBILJEŽAVANJE ORUŽJA I MUNICIJE**

**POGLAVLJE I - OPĆE ODREDBE**

**Član 1.**

**(Predmet)**

Ovim Uputstvom propisuju se uvjeti za dobijanje ovlaštenja za obilježavanje oružja i municije i forma i sadržaj obrasca zahtjeva za izdavanje rješenja, u skladu sa Zakonom o obilježavanju malog oružja, lakog naoružanja i pripadajuće municije („Službeni glasnik BiH“ broj 83/16), (u daljem tekstu: Zakon).

**Član 2.**

**(Značenje izraza)**

(1) Izrazi korišteni u ovom Uputstvu imaju ista značenja kao i izrazi korišteni u Zakonu.

(2) Izrazi korišteni samo u muškom ili samo u ženskom rodu odnose se istovremeno na oba roda.

**POGLAVLJE II - UVJETI ZA DOBIJANJE OVLAŠTENJA ZA OBILJEŽAVANJE ORUŽJA I MUNICIJE**

**Član 3.**

 **(Uvjet za dobijanje ovlaštenja za obilježavanje oružja i municije Jedinstvenom proizvodnom oznakom)**

Obilježavanje oružja i municije Jedinstvenom proizvodnom oznakommože vršiti samo lice koje je u Ministarstvu vanjske trgovine i ekonomskih odnosa BiH (u daljem tekstu: Ministarstvo) upisano u Registar pravnih lica kojima je izdata dozvola za obavljanje proizvodnje naoružanja i vojne opreme, a koje u svom proizvodnom programu ima zastupljenu proizvodnju malog oružja, lakog naoružanja i pripadajuće municije.

**Član 4.**

 **(Uvjet za dobijanje ovlaštenja za obilježavanje oružja i municije Uvoznom oznakom ili Identifikacionom oznakom)**

Obilježavanje oružja i municije Uvoznom oznakom i/ili Identifikacionom oznakom može vršiti samo lice koje je u Ministarstvu upisano u Registar pravnih lica kojima je izdata dozvola za obavljanje proizvodnje naoružanja i vojne opreme ili je od nadležnog organa unutrašnjih poslova ovlašteno da se bavi prometom oružja i municije.

**Član 5.**

**(Uvjet za dobijanje ovlaštenja za obilježavanje oružja i municije Oznakom o prijenosu ili izvozu)**

(1) Obilježavanje oružja ili municije Oznakom o prijenosu ili izvozu može vršiti državni, entitetski ili lokalni organ, organizacija ili institucija vlasti, koja je nosilac zaliha i nadležna je za upravljanje ili korištenje oružja i municije i kojem je od strane Ministarstva izdato ovlaštenje za obilježavanje.

(2) Za potrebe nosioca zaliha i po njegovom pismenom zahtjevu, obilježavanje oružja ili municije iz stava (1) ovog člana može izvršiti lice koje već ima odobrenje za obilježavanje oružja i municije.

**POGLAVLJE III - FORMA I SADRŽAJ OBRASCA ZAHTJEVA**

**Član 6.**

**( Zahtjev za dobijanje ovlaštenja za obilježavanje oružja i municije )**

(1) Zahtjev za dobijanje ovlaštenja za obilježavanje oružja i municije iz čl. 3, 4. i 5. ovog Uputstva, podnosi se Ministarstvu na propisanom obrascu, koji se nalazi u Prilogu ovog Uputstva i čini njegov sastavni dio.

(2) Uz zahtjev iz stava (1) ovog člana, podnosilac zahtjeva je dužan dostaviti:

a) za oznake iz čl. 3. i 5. ovog Uputstva:

1) sadržaj oznake odnosno naziv proizvođača, jednostavni geometrijski simbol ili alfa-numeričku oznaku koja se zahtijeva, odnosno, predlaže za stavljanje na oružje i municiju;

2) pojašnjenje elemenata oznake;

3) tehničke karakteristike oznake;

4) preciziranje mjesta stavljanja oznake na bitnom konstrukcionom dijelu, za svaki model odnosno tip oružja ili municije;

5) metodu označavanja; i

6) dokaz o uplaćenoj administrativnoj taksi u iznosu od 5.00 KM za podnošenje zahtjeva i 15.00 KM za izdavanje ovlaštenja;

b) za oznake iz člana 4. ovog Uputstva:

1) izjavu podnosioca zahtjeva o posjedovanju mašine, alata ili uređaja za obilježavanje oružja i municije i o stručnoj osposobljenosti kadrova za obavljanje poslova obilježavanja;

2) dokument nadležnog organa unutrašnjih poslova za obavljanje djelatnosti prometa oružjem i municijom;

3) preciziranje mjesta stavljanja oznake na bitnom konstrukcionom dijelu, za svaki model odnosno tip oružja ili pakovanje municije;

4) metodu označavanja i

5) dokaz o uplaćenoj administrativnoj taksi od 5.00 KM za podnošenje zahtjeva i 15.00 KM za izdavanje ovlaštenja.

**Član 7.**

**(Stupanje na snagu)**

Ovo Uputstvo stupa na snagu osmog dana od dana objavljivanja u „Službenom glasniku BiH“.

Broj: 05-4-02-2599/18

06.07.2018. godine

Sarajevo

 **MINISTAR**

 **Mirko Šarović, s.r.**

 **- - - - - - - - - - - - - -**

Objavljeno u „Službenom glasniku BiH“ broj 49/18 od 17.07.2018. godine

***Ovaj tekst je za internu upotrebu i na isti se ne može pozivati prilikom službene upotrebe***

**PRILOG**

|  |  |
| --- | --- |
| **1.** | Naziv pravnog lica: Broj zahtjeva:Adresa:Mjesto: Datum podnošenja zahtjeva:Broj telefona/faksa:E-mail: |
| **BOSNA I HERCEGOVINA****Ministarstvo vanjske trgovine i ekonomskih odnosa****SARAJEVO** |
| **Z A H T J E V**ZA DOBIJANJE OVLAŠTENJAZA OBILJEŽAVANJE | ORUŽJA | MUNICIJE |
| **2.** | Jedinstvenom proizvodnom oznakom ( JPO) |  |  |
| **3.** | Uvoznom oznakom (UO) |  |  |
| **4.** | Identifikacionom oznakom (IOO / IOM) |  |  |
| **5.** | Oznaka o prijenosu ili izvozu (OPI) |  |  |

|  |  |
| --- | --- |
| **6.** | **PODACI ZA JPO,** **OPI, IOO i IOM** |
|  | na oružju | na pakovanju oružja | na municiji | na pakovanju municije |
| **6.1** | Oznaka |  |  |  |  |
| **6.2** | Metoda označavanja |  |  |  |  |
| **Oružje/municija**- livenje- žigosanje- graviranje- laserko urezivanje-\_\_\_\_\_\_\_\_\_\_\_\_\_\_ -\_\_\_\_\_\_\_\_\_\_\_\_\_\_**-**\_\_\_\_\_\_\_\_\_\_\_ | **Pakovanje**- visoka štampa- duboka štampa- ravna štampa- sito štampa- digitalna štampa-\_\_\_\_\_\_\_\_\_\_\_\_\_-\_\_\_\_\_\_\_\_\_\_\_\_\_ |
| **6.3**  | Tehničke karakteristikeoznake |   |  |  |  |
| **6.4** | Mjesto oznake |  |  |  |  |
|   |  |  |  |  |  |
|   |  |  |  |  |  |

|  |  |
| --- | --- |
| **7.** | **PODACI ZA UO**  |
|  | na oružju | na pakovanju oružja | na pakovanju municije |
| **7.1** | Metoda označavanja |  |  |  |
|  | **Oružje**- livenje- žigosanje- graviranje- laserko urezivanje-\_\_\_\_\_\_\_\_\_\_\_\_\_\_ -\_\_\_\_\_\_\_\_\_\_\_\_\_\_**-**\_\_\_\_\_\_\_\_\_\_\_ | **Pakovanje**- visoka štampa- duboka štampa- ravna štampa- sito štampa- digitalna štampa-\_\_\_\_\_\_\_\_\_\_\_\_\_ -\_\_\_\_\_\_\_\_\_\_\_\_\_ |  |  |  |
| **7.2** | Tehničke karakteristikeoznake |  |  |  |
| **7.3**  | Mjesto oznake |   |  |  |
|  |  |  |  |  |
|  |  |  |  |  |

|  |  |  |  |
| --- | --- | --- | --- |
| **8.** | **PODACI O ODGOVORNOJ OSOBI** | Ime i prezime: |  |
| Pozicija: |  |
| Broj telefona/faksa: |  |

|  |  |
| --- | --- |
| **9.** | **Dokumentacija koja se prilaže uz Zahtjev** (u skladu sa članom 6. (2) Uputstva o uvjetima za dobijanje ovlaštenja za obilježavanje oružja i municije) |
|  Ime, prezime i pozicija Potpis Datum Pečat ○ \_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_ \_\_\_\_\_\_\_\_\_\_  |